Diari Oficial de la Generalitat Valenciana


Sumari del DOGV 3877, del 14-11-2000 (2000/8993)

Informació pública de l'alternativa tècnica de programa formada pel projecte d'urbanització de les unitats d'execució número 1 i 3 del pla parcial del sector 1, projecte de pla parcial i annex d'homologació del sector-1 de les Normes Subsidiàries de Vistabella del Maestrazgo.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3877

Data del DOGV
:   14-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8993


Organisme emissor
:   Ajuntament de Vistabella del Maestrat

Tipus de document
:   Anunci

Informació pública de l'alternativa tècnica de programa formada pel projecte d'urbanització de les unitats d'execució número 1 i 3 del pla parcial del sector 1, projecte de pla parcial i annex d'homologació del sector-1 de les Normes Subsidiàries de Vistabella del Maestrazgo. [2000/M8993]
  
L'alcalde de Vistabella del Maestrazgo, en data 16 d'octubre de 2000, va dictar el següent decret:
  
El senyor José Ramón Gómez Nebot, en representació de Can Borrás, SL, va presentar, en data 9 de juny de 2000 davant l'Ajuntament de Vistabella del Maestrazgo, una alternativa tècnica de programa formada pel projecte d'urbanització de les unitats d'execució número 1 i 3 delimitades pel pla parcial del sector 1 de les Normes Subsidiàries, projecte de pla parcial del sector 1 i annex d'homologació que comprenen terrenys situats al nord-oest de la ciutat, junt a la carretera de Vistabella del Maestrat a Adzeneta del Maestrat i sòl no urbanitzable.
  
La superfície del sector és de 40.638,47 m2.
  
L'edificabilitat total és de 12.191,54 m2 t.
  
La superfície de la unitat d'execució número 1 és de 16.614,15 m2 i la seua edificabilitat és de 5.257,47 m2 t.
  
Els documents que s'exposen al públic són els mencionats abans, que compleixen els requisits establits en l'article 32 A i B de la Llei Reguladora de l'Activitat Urbanística; així doncs, el projecte d'urbanització es compon de memòria, plec de prescripcions tècniques, pressupost i plànols. El pla parcial s'ajusta als documents exigits pel Reglament de Planejament de la Comunitat Valenciana, integrada entre altres per memòria informativa, justificativa, ordenació, normativa, plànols d'informació i plànols d'ordenació.
  
A la vista del que s'ha exposat, l'alcalde president resol:
  
Primer
  
Exposar al públic, pel termini de 20 dies, comptats des de la publicació d'aquest anunci en el Diari Oficial de la Generalitat Valenciana, l'alternativa tècnica de programa per al desenvolupament urbanístic de les unitats d'execució número 1 i 3, delimitades pel pla parcial del sector 1 de les Normes Subsidiàries de Vistabella del Maestrazgo. L'alternativa tècnica està formada pel projecte d'urbanització.
  
Segon
  
Exposar al públic, pel termini de 20 dies, comptats des de la publicació d'aquest anunci en el Diari Oficial de la Generalitat Valenciana, el projecte de pla parcial del sector 1 i el seu annex d'homologació, i remetre avís als titulars cadastrals.
  
Tercer
  
Així mateix, es fa públic que qualsevol persona, en el termini de 20 dies hàbils, comptats des de la publicació d'aquest anunci en el Diari Oficial de la Generalitat Valenciana, podrà personar-se en l'Ajuntament de Vistabella del Maestrazgo, secretaria, i consultar els documents abans indicats i actuacions seguides per a l'aprovació del programa, i podrà presentar-hi, davant l'ajuntament, les al·legacions que considere convenients i, per a la seua incorporació a les actuacions seguides, alternatives tècniques que pretenguen competir amb l'exposada al públic, així com proposicions juridicoeconòmiques, aquestes últimes durant els cinc dies següents a la conclusió del termini anterior, per a executar qualsevol de les alternatives, tot això d'acord amb el que disposen els articles 45 i 46 de la Llei Reguladora de l'Activitat Urbanística.
  
Totes les actuacions podran ser objecte de consulta i al·legacions pels interessats durant els 10 dies següents al d'obertura de pliques; així mateix, durant tot el procediment podran ser objecte de pública consulta les al·legacions i alternatives tècniques que s'hi presenten.